Nafarroako Parlamentuko Mahaiak, 2018ko irailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako gaurkotasun handiko galdera, jakiteko zer datu darabilen Nafarroako Gobernuak “ekonomia moteltzen ari” dela informazioei dagokienez eta zer balorazio egiten duen aukera horri buruz.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko irailaren 10ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko Ogasuneko eta Finantza Politikako kontseilari Mikel Aranburu Urtasunek erantzun dezan:

“Ekonomia moteltzen ari” delako informazioei dagokienez, parlamentari naizen aldetik honako hau jakin nahi dut:

Nafarroako Gobernuak zer datu darabil eta zer balorazio egiten du aukera horri buruz?

Iruñean, 2018ko irailaren 10ean

Foru parlamentaria: Maiorga Ramírez Erro